તેમની કાર્યકારી મૂડી અને સામાન્ય કોર્પસ ફંડ માટે આ કંપની મેઈડન આઈપીઓ દ્વારા તેનો રૂ. ૧૦ નો એક એવા ૧૫૦૦૦૦૦ ઈકવીટી શેર, (જેમાં ૫૦૦૦૦૦ નવા શેર અને ૧૦૦૦૦૦૦ વેચાણ માટેના શેર) શેર દીઠ રૂ. ૧૦૦ ના મુકરર ભાવથી ઓફર કરીને ૧૫.૦૦ કરોડ એકત્રિત કરવા મૂડી બજારમાં આવેલ છે. જાહેર ભરણા માટે આ ઈસ્યુ તા. ૧૬.૦૩.૨૦૧૮ ના રોજ ખુલેલ છે અને તા. ૨૦.૦૩.૨૦૧૮ના રોજ બંધ થશે. ઓછામાં ઓછી અરજી ૧ર૦૦ શેર્સ માટે અને તેના પછીના ગુણાંકમાં કરવાની રહેશે. ફાળવણી પછી તેમના શેર એન એસ ઈ એસ ઈ એસ એમ ઈ પર લીસ્ટ થશે. આ ઈસ્યુના લીડ મેનેજર આર્યમાન ફાઈનાન્સિઅલ સર્વિસીસ લી છે જયારે બિગ શેર સર્વિસીસ લિ આ ઈસ્યુના રજીસ્ટ્રાર છે. આ ઈસ્યુ, ઈસ્યુ પછીની તેમની ભરપાઈ થયેલ મૂડીના ૨૭.૨૭ ટકા હિસ્સો આપશે. પ્રમોટરો દ્વારા સંપાદિત શેરની સરેરાશ કિંમત શેર દીઠ રૂ. ૧૦ છે. કંપનીએ બધા જ શેર ભાવોભાવ આપેલ છે. આ ઈસ્યુ પછી તેમની હાલની ભરપાઈ થયેલ મૂડી જે રૂ. ૫.૦૦ કરોડ છે તે વધીનેર રૂ. ૫.૫૦ કરોડ થશે.